Ebirabo by'owa omwagala woAbagaalana 12th, October 2016 , 369 Abasomye
Abantu abali mu mukwano bakimanyi nt ebirabo bya mmaanyi nnyo eri omukwano gw'omuntu. Era buli lw'abaako ekirabo kyowadde omwagalwa wo, atandika okumanya nga bw'omufa, bwomwagala okuviira dala ku ntobo y'omutima gwo.
Ekirabo ne bwe kiba kitono kitya toteekeddwa kutya kukiwa mwagalwa wo kubanga buli lwokimuwa amannya, nti omwagala si bya kwekoza.
Waliwo ebirabo bye njawulo by'oyinza okuwa omwagalaw wo.
Kkaadi
Ekirabo ekisooka, kyoyinza okuwa omwagalawa wo ye kkaadi. Kkaadi ebbaamu obubaka obulaga omwagalwa wo engeri gy'omwagalamu era ebbaamu ne bifananyi eby'oleka ekyo kyenyini kyogamba. Wabula kkaadi ziba za njawulo, mulimu kkaadi eza Valentine, eza kkulisimaansi, ez'omuntu nga teyewulira bulungi wamu ne ndala eziggwa mu ttuluba eryo
Bu swiiti
Abantu abasinga, swiiiti bayinza okumulaba ng'owa baana abato, naye buli lwomusindikira munno, amannya nti ekituufu akuli musaayi era omulowozaako. Singa osalawo okusindikira omwagalwawo ekisaganda kya swiiti, ne bwanaaba tasobodde kumulya yenna ajja kusigala ng'amanyi nti omulowozaako ate ng'omulowozaako birungi byereere.
Engato
Engato kye kimu ku birabo ebirungi omuntu byayinza okuwa owaagalwa we okusingira ddala eri abakyala. Abakazi baagala nnyo engato era gwe omusajja ayagala okwagalibwa munno, gezaako okumutonera engato olabe ekkwano lyanakubika ne ssanyu lyanayolesa. N'omusajja naye ayinza okubeera nga musanyufu ng'omukazi asazeewo okumugulira engato kubanga buli lwogimugulira amannya, nti omufaako mu ngeri eye njawulo. Naye bw'oba osazeewo okumugulira engato ng'ekirabo ssooka ononyereze kkala ki gyasinga okwagala ne ssayizi ye kubanga kijja kulabika bubi nga gyomuwadde tagisiimye.
Engoye
Abantu abamu basalawo okugulira baganzi baabwe engoye nga babaddeko kye baagala okubatonera. Engoye okusinga, zaagalaibwa nnyo abakazi kubanga bano baba balowooza nti baganzi baabwe babagalako ngoye. Naye kinno tekitegeezza nti bw'oba omukazi, gwe bbaawo toteekeddwa kumugulira ngoye ng'ekirabo okutegeera nti akusula ku mwoyo nga lufuba.
Emmotoka
Bw'oba oyina ssente, oyinza okugulira omwagalwa wo emmotoka. Obuzibu emmotoka bw'eyina nti ziba za ssente nyingi, ng'okugulira omuntu emmotoka ennungi oteekeddwa okubeera n'obukadde obusoba mu 10. Naye bw'oba oyina ssente nga zikuyitaba tekiba kibi, okugimugulira kubanga kye kintu kyayinza okubeera nakyo ebbanga erisoba mu myaka 5 ng'akyagivuga.
Ennyumba
Okufananako ne mmotoka, buli lwosalawo okugulira muganzi wo ennyumba, aba ajja kumanyira ddala nti omukwano gwo gwa ddala teguliimu bukuusa bwonna.
Ennyumba ewangaala emyaka egisoba mu makumi 50 era buli lwogiwa muganzi wo abeera ajja kulowozaako ebbanga eryo lyonna.
lug_Latn lug_Latn lug_Latn lug_Latn est_Latn lug_Latn wol_Latn lug_Latn ilo_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn